पाएं अपने शहर की ताज़ा ख़बरें और फ्री ई-पेपरडाउनलोड करें
पूर्णिया विश्वविद्यालय के सोशल साइंस के डीन प्रो.मरगुब आलम नये डीएसडब्ल्यू बने हैं। इसके लिए पूर्णिया विश्वविद्यालय के रजिस्ट्रार डॉ.आरएन ओझा ने चिट्ठी निकाली है। जारी चिट्ठी में बताया कि उनके ज्वाइनिंग की डेट से दो साल की अवधि तक कार्यकाल रहेगा। वहीं डीएसडब्ल्यू प्रो. मरगुब आलम ने योगदान मंगलवार को दे दिया है। उन्होंने बताया कि छात्रों की समस्या का समाधान मेरी पहली प्राथमिकता है। विवि में परीक्षा और रिजल्ट को कोरोना काल में समय पर निकालना चुनौती होगी। पूर्णिया विवि में मई में परीक्षा आयोजित करने का आदेश है, इसको सही समय पर करवाना मेरी प्राथमिकता होगी। बतादें कि 15 अप्रैल 21 को प्रो.मरगुब आलम को सोशल साइंस का डीन बनाया गया है। इससे पहले उनको पॉलिटिकल साइंस का पीजी हेड बनाया गया था। नये डीएसडब्ल्यू बनने पर कई लोगों ने बधाई दी। छात्र सौरभ कुमार ने कहा कि प्रो. मरगुब आलम बहुत ही मधुर भाषी, ईमानदार व अच्छे स्वभाव के हैं। वहीं बधाई देने वालों में साइंस डीन प्रो. अंजनी कुमार मिश्रा, पूर्व मानविकी डीन प्रो.गौरीकांत झा, विवि के रजनीश कुमार सिंह, चंदन सिंह व अन्य शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn